31 юли 2020 | 12:39 821
Поскъпването на цената на най-популярната криптовалута в света направи част от инвеститорите в биткойн по-богати от всякога.
В момента по света има 18 000 биткойн адреса, които притежават повече от 1 млн. долара във виртуалната валута, сочат данни на анализаторската компания Glassnode.
Тук е мястото да подчертаем, че броят на милионерите не е еднакъв с този на адресите, тъй като даден инвеститор може да притежава няколко адреса, но също така други инвеститори да имат няколко по-малки адреси, което да прави общата им инвестиция също над 1 млн. долара.
Повишението от 38% се дължи най-вече на поскъпването на биткойна в последните месеци. За повече от 2 месеца той се търгуваше на нива от 9000 до 10 000 долара, но вчера бе преодоляна и границата от 11 000 долара.
Как да търгувате криптовалути?Криптовалутите са може би един от най-горещите инструменти във финансовия свят в момента
Според Ари Уолд, който е технически анализатор в Oppenheimer, „налице е обръщане на низходящия тренд, който бе в ход от декември 2017 г. насам. Той остава бичи настроен за цената на най-популярната криптовалута, като дори прогнозира цена от 28 000 долара.
Други основни криптовалути като етер и лайткойн също се търгуват днес с повишение от съответно 6 и 3 на сто до 338.98 и 56.84 долара.
Коронавирусът вдига цената на биткойна